Държавен вестник, бр. 21, 2023 г., стр. 13

БРОЙ  21	
Д Ъ Р Ж А В Е Н  В Е С Т Н И К 	
СТР.  13  
изпълнено чрез подписани операции 
по финансиране и инвестиране в рам­
ките на четири години от датата на 
сключването му, Страните изменят 
Споразумението за финансов принос 
в съответната му част. Сумите, съот­
ветстващи на приноса от фондовете 
при споделеното управление, се тре­
тират, както е посочено в член 14.6 
от Регламента за общоприложимите 
разпоредби.
16. ИЗПЪЛНЕНИЕ, УДЪЛЖАВАНЕ, ПРЕ­
КРАТЯВАНЕ
16.1 След подписването му от всички Страни 
настоящото Споразумение за финан­
сов принос влиза в сила на датата, на 
която Комисията получи официалното 
уведомление от държавата членка, 
че са изпълнени всички национални 
процедури, необходими за влизането 
му в сила. 
16.2 В рамките на девет месеца от датата 
на подписване Комисията сключва 
поне едно гаранционно споразумение 
с партньори по изпълнението, както 
е посочено в клауза 11.1.
16.3 Когато в рамките на девет месеца от 
датата на подписване не е сключено 
Гаранционно споразумение, настоящо­
то Споразумение за финансов принос:
(а) се прекратява по взаимно съгласие 
на двете Страни; или
(b) не се прекратява, когато Страни­
те са се споразумели за това и при 
условие че Гаранционното споразуме­
ние се подпише в срок от 3 месеца; 
такова удължаване на крайния срок 
за подписване на гаранционните спо­
разумения се извършва в писмена 
форма от Страните преди изтичането 
на първоначалния деветмесечен пе­
риод след датата на подписване; ако в 
рамките на удължения срок не бъдат 
сключени гаранционни споразумения, 
настоящото Споразумение за финан­
сов принос се прекратява или изменя, 
за да отрази недействителността по 
отношение на приноса от фондовете 
при споделено управление и приноса, 
произтичащ от МВУ.
16.4 Настоящото Споразумение за финансов 
принос се прекратява по съгласие на 
Страните, след като всички основни 
задължения бъдат прекратени.
17. ВРЪЩАНЕ НА НЕИЗПОЛЗВАНИТЕ 
РЕСУРСИ
17.1 В случай че Комисията не е сключила 
Гаранционно споразумение в рамките 
на девет месеца от датата на подписва­
не или в рамките на по-дългия срок, 
договорен в съответствие с клауза 
16.3, буква б), и Споразумението за 
финансов принос е прекратено или 
изменено съгласно клауза 16.3, букви 
а) и б), или в случай че сумата по 
Споразумението за финансов принос 
не е изцяло ангажирана чрез Гаранци­
онно споразумение в рамките на девет 
месеца от датата на подписване или в 
рамките на по-дългия срок, договорен 
в съответствие с клауза 16.3, буква б), 
се прилагат следните разпоредби:
Неизплатената сума на провизиите, съ­
ответстваща на вноската от фондовете при 
споделено управление, както и сумите, раз­
пределени за бъдещи разпределения съгласно 
изискванията на член 14, параграф 2 от Рег­
ламента за общоприложимите разпоредби, 
се използват съгласно член 14, параграф 5 от 
Регламента за общоприложимите разпоредби. 
Неизползваните суми се използват отново във 
фонда, от който произхождат средствата, в 
рамките на споделеното управление и ако е 
приложимо, в съответната категория региони 
и по програма, предложена от България и 
одобрена от Комисията, като тези суми съот­
ветстват на вноската от фондовете в рамките 
на споделеното управление, както и на сумите, 
разпределени за бъдещи разпределения съглас­
но изискванията на член 14, параграф 2 от 
Регламента за общоприложимите разпоредби, 
и се използват съгласно член 14, параграф 5 от 
Регламента за общоприложимите разпоредби. 
Неизплатената сума на провизиите, идващи 
от вноската, произтичаща от МВУ, се възста­
новява на България от Комисията в срок от 
30 календарни дни от датата на изменението 
или прекратяването, или в случай на измене­
ние на Споразумението за финансов принос, 
може да доведе до коригиране на графика за 
плащане в приложение 1.
17.2 В случай че Гаранционното споразуме­
ние за приноса от фондовете при спо­
делено управление не бъде надлежно 
изпълнено в рамките на четири години 
от датата на подписването му и Спо­
разумението за финансов принос бъде 
изменено съгласно клауза 15, България 
може да поиска съответните суми, съ­
ответстващи на приноса от фондовете 
при споделено управление и обхванати 
от това Гаранционно споразумение, но 
все още неизпълнени чрез подписани 
операции по финансиране и инвестира­
не, да бъдат третирани в съответствие 
с клауза 17.1, втора алинея.
18. ПРИЛОЖИМО ПРАВО И ЮРИСДИК­
ЦИЯ
18.1 Настоящото Споразумение се урежда 
и тълкува в съответствие с правото 
на Европейския съюз, допълнено при 
необходимост от Люксембургското 
право.